خالد رضوی امروہوی

پیرزادہ سید خالد حسن رضوی چشتی الکرمانی امروہوی المعروف رضوی امروہوی (پیدائش: 15 دسمبر 952ء) پاکستان سے تعلق رکھنے والے اردو زبان کے ممتاز نعت گو شاعر ہیں۔ انہوں نے حمد اور نعت کے علاوہ سلام، مرثیہ اور منقبت کی اصنافِ سخن میں طبع آزمائی کی ہے۔ نعتیہ کلام کے دو مجموعے کلامِ رضوی اور آئینۂ مودت شائع ہو چکے ہیں۔

حالات زندگی 
خالد حسن رضوی 15 دسمبر 1952ء کو کراچی، پاکستان میں پیدا ہوئے۔ ان کا نام پیرزادہ سید خالد حسن، رضوی تخلص اور امروہہ سے نسبت کی وجہ سے امروہوی کہلاتے ہیں۔ ان کا تعلق امروہہ کے معزز، علمی و ادبی خاندان ہے۔ ان کے والد گرامی کیف امروہوی اردو کے ممتاز شاعر تھے۔ ابتدائی و دینی تعلیم کے بعد جامعہ کراچی سے بی کام اور ایم اے (معاشیات) کی اسناد حاصل کیں۔تعلیم کے حصول کے بعد سعودی عربین ایئر لائن میں میں ملازمت اختیار کی۔ تقریباً نو برس بغرض ملازمت مدینہ منورہ میں گزارا۔اتبداً اپنے والد گرامی سے شاعری میں اصلاح لی۔ والد کی وفات کے بعد خانوادۂ بدرِ چشت کے سجادہ نشین حضرت شاہ سید جمیل  حسین رضوی  کے شاگرد رہے۔ اس کے بعد انہوں نے شاہ انصار الہ آبادی سے اصلاح لی، جس کی بدولت ان کی شاعری میں عشق رسول اور  تصوف غالب ہے۔ اپنے استاد  حضرت شاہ انصار الہ آبادی کے نام سے کراچی ایک ادبی ادارہ ادبستانِ انصار قائم کیا جو اب فعال ہے۔ اس کے علاوہ ساداتِ رضویہ چشتیہ ٹرسٹ کے جنرل سیکریٹری ہیں۔ کراچی میں نعت کی تنظیم گلبہار نعت کونسل کے سرپرست بھی ہیں۔ خالد رضوی امروہوی کے نعتیہ کلام کے دو مجموعے کلامِ رضوی اور آئینۂ مودت شائع ہو چکے ہیں۔ اس کے علاوہ شاہ انصار الہ آبادی کا 1040 صفحات پر محیط نعتیہ شاعری پر مشتمل مکمل کلام کلیات شاہ انصار الہ آبادی کے نام سے ترتیب دیا ہے جسے ادبستانِ انصار کراچی نے جون 2014ء میں شائع کیا۔

نمونۂ کلام 

<div style='text-align: center;'>
نعت

حوالہ جات 

1952ء کی پیدائشیں
15 دسمبر کی پیدائشیں
بقید حیات شخصیات
پاکستانی مسلم شخصیات
کراچی کے شعرا
بیسویں صدی کے پاکستانی شعرا
پاکستانی اردو شعرا
نعتیہ شاعر